स्पीति

स्पीति (भोटी भाषा में एकर उच्चारण पिति होखे ला), चाहे स्पीती घाटी, हिमालय के एगो ऊँच-ऊँचाई वाला इलाका हवे जे उत्तरी भारत के हिमाचल प्रदेश राज्य के उत्तर-पूरुब हिस्सा में स्थित बा। "स्पिति" नाँव के मतलब होला "मध्य भूमि", यानी तिब्बत आ भारत के बीचोबीच के जमीन। स्पीति में मुख्य रूप से स्पीति नदी के घाटी, आ अउरियो कई गो नदी सभ के घाटी सभ के सामिल कइल जाला जे स्पीति नदी में आपन पानी छोड़े लीं। स्पीति में कुछ प्रमुख साइड-घाटी सभ में पिन घाटी आ लिंगटी घाटी बाड़ी सऽ। स्पीति के पूरुब में तिब्बत, उत्तर में लद्दाख, पच्छिम आ दक्खिन-पच्छिम में लाहुल, दक्खिन में कुल्लू आ दक्खिन-पूरुब में किन्नौर बाड़ें। स्पीति में ठंडा रेगिस्तान (कोल्ड डेजर्ट) वाला माहौल बाटे। घाटी आ एकरे आसपास के इलाका भारत के सभसे कम आबादी वाला इलाका सभ में गिनल जालें। भोटी भाषा बोले वाली स्थानीय आबादी तिब्बती बौद्ध धर्म के माने ले।

परंपरागत रूप से खेती रोजी-रोटी खातिर रहे, बाकी पिछला कुछ दशक में ई नकदी के फसल के खेती में बदल रहल बा। स्पीति ट्रेकिंग, पर्वतारोहण आ रोमांच पर्यटन खातिर एगो पापुलर डेस्टिनेशन हवे। शीतकालीन खेलन के पॉपुलरिटी एहिजे बढ़ रहल बा।

 भूगोल 
स्पीति घाटी दक्खिन-पुरुब में किन्नौर में सतलज नदी से  उत्तर-पच्छिम में कुंजुम रेंज से खाब के बीच में स्थित बा। स्पीति नदी के उत्पत्ती  के ऊँचाई पर 'के-111' चोटी से होखे ला। तक्त्सी सहायक नदी नोगपो-टोपको कुंजुम ला के लगे ग्लेशियर से निकले ले। 150 किमी के बाद, स्पीति खब के लगे सतलुज में मिल जाले। पिन, लिंगटी आ पराचू के प्रमुख सहायक नदी बाड़ीं। स्पीति नदी के थाला लगभग  बा। मुख्य हिमालयी श्रृंखला के बरखा के छाया में बसल स्पीति के दक्खिन-पच्छिम के मानसून से कवनो फायदा ना होला जेकरा चलते भारत के अधिकतर हिस्सा में जून से सितंबर ले व्यापक बरखा होला। ग्लेशियर के पिघले के कारण ई नदी गर्मी के अंत में चरम डिस्चार्ज पहुँचे ले।

स्पीति घाटी के दू गो अलग-अलग हिस्सा बाड़ें। लोसर से लिंगटी ले ऊपरी घाटी में नदी के बहुत चौड़ा नदी के तल में धारा कई हिस्सन में बँट के बहे ले हालाँकि पानी के चैनल सकेते होला। घाटी के तल पर प्राचीन तलछटी जमाव बाड़ें आ साइड सभ में बिसाल स्क्री ढलान बाड़ें। निचला घाटी लिंगटी से खब ले बिस्तार लिहले बाटे। इहाँ घुमावदार नदी में गहिराह घुसल चैनल आ गॉर्ज लगभग  मीटर गहिर तलछटी जमा आ बेडरॉक में नीचे घुसल बाड़ें। सहायक नदी आ अउरी धारा सभ समकोण पर जुड़े लीं, ई पिछला कुछ लाख साल में भइल नियोटेक्टोनिक गतिविधि के संकेत देला।

स्पीति नदी आ एकरे कई गो सहायक नदियन के दुनों ओर खड़ा पहाड़ बहुत ऊँच ऊँचाई वाला बाड़ें। पूर्वोत्तर के पारंग श्रेणी में सभसे ऊँच चोटी के ऊँचाई  बाटे आ दक्खिन-पच्छिम ओर,  पर मनीरंग चोटी बा। पहाड़ बंजर बाड़ें आ कुछ गाँव सभ में कुछ ठूंठ विलो आ बिखराइल पेड़ सभ के छोड़ के बहुत हद तक पेड़ से रहित बाड़ें।  स्पीति नदी आ एकर सहायक नदी के किनारे मुख्य बस्ती काजा आ ताबो बाड़ी स।

 संदर्भ 

 स्रोत ग्रंथ 

श्रेणी:हिमाचल प्रदेश के भूगोल